আলিগড় হত্যাকাণ্ড মামলা

আলিগড় হত্যাকাণ্ড ভারতের উত্তর প্রদেশের আলিগড় জেলায় দুই বছর বয়সী এক কন্যাশিশুর মৃত্যুর ঘটনা। শিশুটি ২০১৯ সালের ৩০ মে নিখোঁজ হয়। তিন দিন পর একটি আবর্জনার স্তূপে তার মরদেহ পাওয়া যায়। পুলিশ জানায় মেয়েটিকে অপহরণ করে হত্যা করা হয়। আর্থিক বিরোধের জেরে প্রতিশোধ হিসেবে এই অপরাধ সংঘটিত হয়। এই হত্যাকাণ্ড ব্যাপক ক্ষোভের সৃষ্টি করে। এর ফলে সামাজিক যোগাযোগমাধ্যমে গুজব ছড়িয়ে ভুল তথ্য প্রচারিত হয়।

জাহিদ আলী ও আসলামকে ২০১৯ সালের ৪ জুন গ্রেপ্তার করা হয়। তারা এই হত্যার কথা স্বীকার করে। ১০ হাজার টাকার অপরিশোধিত ঋণের জেরে এই হত্যা করা হয় বলে তারা জানায়। অপরাধে সহায়তা করার অভিযোগে ২০১৯ সালের ৮ জুন জাহিদের স্ত্রী শাবুস্তা ও ভাই মেহেদি হাসানকেও পুলিশ গ্রেপ্তার করে।

 খুন 
উত্তর প্রদেশের আলিগড়ে ৩০ মে আড়াই বছর বয়সী এক শিশু নিখোঁজ হয়। পরদিন থানায় এ বিষয়ে অভিযোগ দায়ের করা হয়। শিশুটির মরদেহ ২ জুন একটি আবর্জনার স্তূপে পাওয়া যায়। পুলিশ ৫ জুন জানায় যে শিশুটির বাবার সঙ্গে আর্থিক বিবাদ ছিল। এর জেরে প্রতিশোধ নিতে মেয়েটিকে অপহরণ ও হত্যা করা হয়।

নিহতের পরিবার জানায় প্রধান অভিযুক্ত জাহিদ আলী পাওনা টাকা নিয়ে তাদের হুমকি দিয়েছিল। পুলিশি তদন্তে জানা যায় জাহিদ শিশুটিকে ফুসলিয়ে নিয়ে যায়। এরপর সে আসলামের বাড়িতে তার সহযোগিতায় শিশুটিকে হত্যা করে। জাহিদের স্ত্রী শাবুস্তার ওড়নায় ফেলে দেওয়া হয়।

আলিগড়ে অপহরণের তিন দিন পর ২০১৯ সালের ২ জুন রাস্তার কুকুর আবর্জনার স্তূপ থেকে মরদেহটি টেনে বের করে। স্থানীয় লোকজন যখন তাকে দেখতে পায় তখন কুকুরগুলো মরদেহ খুবলে খাচ্ছিল। এই ঘটনায় সামাজিক যোগাযোগমাধ্যমে তীব্র নিন্দা ও ক্ষোভ দেখা দেয়। হ্যাশট্যাগ ও টুইটের মাধ্যমে এসময় নানা ভুল তথ্য ছড়িয়ে পড়ে।

এডিজি (আইনশৃঙ্খলা) আনন্দ কুমার এএনআইকে বলেন "এটি সবার জন্য অত্যন্ত মর্মান্তিক ঘটনা। ইউপি পুলিশ গুরুত্বের সঙ্গে মামলাটি তদন্ত করছে। এ বিষয়ে চেষ্টার কোনো ত্রুটি রাখা হবে না। পুরো ঘটনার রহস্য শীঘ্রই উদঘাটন করা হবে বলে আমরা আশাবাদী।"

 তদন্ত 
পুলিশ ধর্ষণের সম্ভাবনা নাকচ করে দেয়। এরপরও পরীক্ষার জন্য ভ্যাজাইনাল সোয়াব বা যোনিপথের নমুনা পাঠানো হয়। এসএসপি আকাশ কুলহারি জানান "মৃত্যুর আগে" আঘাতের কারণেই শিশুটি মারা যায়। ময়নাতদন্ত প্রতিবেদনে শ্বাসরোধে মৃত্যুর বিষয়টি নিশ্চিত করা হয়। পুলিশি তদন্ত নিয়ে নানা প্রশ্ন উত্থাপিত হয়। নিহতের পরিবার দাবি করে যে শিশুটিকে ধর্ষণ করা হয়েছিল।

শিশুটির মৃত্যুর ঘটনা তদন্তে পুলিশ ৭ জুন ছয় সদস্যের একটি বিশেষ তদন্তকারী দল বা সিট গঠন করে তাদের ওপর তদন্তের দায়িত্ব ন্যস্ত করা হয়। এডিজি (আইনশৃঙ্খলা) আনন্দ কুমার বলেন পুলিশ সুপার (গ্রামীণ এলাকা) বা (এসপিআরএ)-এর নেতৃত্বে একটি সিট গঠন করা হয়েছে। দ্রুত তদন্ত শেষ করতে ফরেনসিক সায়েন্স দল স্পেশাল অপারেশন গ্রুপ বা এসওজি ও বিশেষজ্ঞ দলকে সিটে অন্তর্ভুক্ত করা হয়েছে। এই মামলায় পকসো আইনও যুক্ত করা হবে..." 

আলিগড় পুলিশ জানায় ময়নাতদন্তে ধর্ষণের প্রমাণ না মিললেও পকসো ধারা প্রয়োগ করা হয়েছে। পুলিশ শিশুটির চোখ উপড়ে ফেলার খবর অস্বীকার করে। অপরাধের ভয়াবহতা বিবেচনায় অভিযুক্তদের বিরুদ্ধে জাতীয় নিরাপত্তা আইন প্রয়োগ করা হয়।

আগ্রার ফরেনসিক সায়েন্স ল্যাবরেটরির তদন্তে যৌন নির্যাতনের বিষয়ে কোনো সিদ্ধান্তে পৌঁছানো যায়নি। তাই পুলিশ লখনউয়ের অন্য একটি ল্যাব এবং চণ্ডীগড়ের সেন্ট্রাল ফরেনসিক সায়েন্স ল্যাবরেটরির পরামর্শ নেওয়ার অনুমতি চায়। পরবর্তী প্রতিবেদনে উল্লেখ করা হয় পচন ধরায় চোখ তুলে নেওয়া হয়েছে বলে ভুল ধারণা তৈরি হয়। পোকামাকড় খাওয়ার কারণে দেহ থেকে হাত বিচ্ছিন্ন হয়ে যায়। শিশুটির বাম পা ভেঙে গিয়েছিল ও তার পাঁজরের হাড় বুকে বিঁধে গিয়েছিল।

 সন্দেহভাজনদের গ্রেপ্তার 
জাহিদ আলী ও আসলামকে ৪ জুন গ্রেপ্তার করা হয়। তারা হত্যার কথা স্বীকার করে। ১০ হাজার টাকা বকেয়া ঋণের জেরে তারা এই হত্যা করে। জাহিদের স্ত্রী শাগুফতা ও ভাই মেহেদি হাসানকে "অপরাধমূলক ষড়যন্ত্র" ও "অপরাধের প্রমাণ লোপাটের" অভিযোগে ৮ জুন গ্রেপ্তার করা হয়।

 তথ্যসূত্র 

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:খুনের শিকার নারী
বিষয়শ্রেণী:আলিগড় জেলা
বিষয়শ্রেণী:শিশু নিরাপত্তা
বিষয়শ্রেণী:উত্তরপ্রদেশে অপরাধ
বিষয়শ্রেণী:উইকিউপাত্তে স্থানাঙ্ক আছে